Εργασιακό άγχος, επαγγελματική εξουθένωση και εργασιακή ικανοποίηση των σύγχρονων εργαζομένων
Creators: name: Σαμοπούλου, Θεοδώρα Νικολάου
Publisher: name: Aristotle University of Thessaloniki
Year: 2024
Subjects: Εργασιακό άγχος
Επαγγελματική εξουθένωση
Εργασιακή ικανοποίηση
Work related stress
Occupational burnout
Job satisfaction»

description: Σκοπός της διατριβής ήταν η μελέτη της σωματικής και ψυχικής υγείας των εργαζομένων, οι οποίες είναι καταλυτικής σημασίας για την πορεία και την εξέλιξη τόσο του ίδιου του εργαζόμενου όσο και του ίδιου του οργανισμού. Η διοίκηση ανθρώπινου δυναμικού αντιμετωπίζει συνεχώς καινούριες προκλήσεις και έχει να διαχειριστεί την εύθραυστη ψυχολογία των εργαζομένων και να φροντίσει για την σωστή αξιοποίηση του ανθρώπινου δυναμικού. Αυτή η κίνηση μπορεί να προσφέρει στον εργοδότη αρκετά οφέλη, καθώς ένας ικανοποιημένος εργαζόμενος είναι δημιουργικός και παραγωγικός. Ο σκοπός της παρούσας έρευνας είναι να εξεταστεί κατά πόσο το εργασιακό άγχος και η επαγγελματική εξουθένωση επηρεάζουν την εργασιακή ικανοποίηση του ανθρώπινου δυναμικού σε ένα ευρύ φάσμα εργαζομένων. Για τον σκοπό της έρευνας πραγματοποιήθηκε μία διαδικτυακή ποσοτική έρευνα χρησιμοποιώντας την μέθοδο του ερωτηματολογίου σε δείγμα 182 εργαζομένων, ερχόμενων από όλους τους κλάδους εργασίας. Για την στατιστική ανάλυση των αποτελεσμάτων χρησιμοποιήθηκαν τα προγράμματα Microsoft Excel και IBM SPSS Statistics έκδοση 28.0 Τα αποτελέσματα της έρευνας επιβεβαίωσαν και τις πέντε αρχικές υποθέσεις, εκ των οποίων η μία αν και επιβεβαιώθηκε δεν είναι τόσο ισχυρή όσο αναμενόταν. Το αντιλαμβανόμενο εργασιακό άγχος συσχετίζεται θετικά με την επαγγελματική εξουθένωση και με την κακή σωματική και ψυχική υγεία του εργαζόμενου. Το άγχος στην εργασία συσχετίζεται αρνητικά με την εργασιακή ικανοποίηση αν και η συσχέτιση είναι μέτρια και η επαγγελματική εξουθένωση συσχετίζεται αρνητικά με την εργασιακή ικανοποίηση. Τέλος οι στάσεις απέναντι στον οργανισμό που υποδηλώνουν την δέσμευση του ατόμου συσχετίζεται θετικά με την εργασιακή ικανοποίηση. Το συμπέρασμα που προκύπτει από την παρούσα έρευνα είναι ότι το εργασιακό άγχος και η επαγγελματική εξουθένωση έχουν σοβαρές συνέπειες στα επίπεδα εργασιακής ικανοποίησης των εργαζομένων. Με αποτέλεσμα οι δυσαρεστημένοι εργαζόμενοι με συμπτώματα δυσαρέσκειας για τη δουλειά τους να είναι λιγότερο παραγωγικοί και αποδοτικοί και αυτό το αποτέλεσμα έχει σοβαρό αντίκτυπο όχι μόνο στους εργαζομένους αλλά και στην ίδια την επιχείρηση.
description: The aim was the study of the physical and mental health of workers, which are of the utmost importance for the course and the development of both employees, organizations and companies. Human resources departments constantly face new challenges having to deal with the fragile phycology of workers as well as ensuring the proper utilization of human resources. This action may offer employers tremendous benefits since a pleased worker is creative and productive. The purpose of the present research is to examine whether work related stress and burn-out syndrome affect occupational satisfaction of human resources in a wide spectrum of workers. An online quantity research wan concluded in a form of a questionnaire among 182 workers coming from all sectors of employment, for the purpose of this research. For the statistical analysis of the outcome Microsoft Excel and IBM SPSS Statistics Version 28.0 was used. The outcome of this research confirmed all five original hypotheses from which one even though confirmed was not as strong as expected. The perceived work-related stress is positively associated with occupational burnout as well as poor physical and mental health of employees. Work related stress is negatively associated with job satisfaction even if this association is moderate. Occupational burnout is negatively associated with job satisfaction. Lastly, the attitudes towards the organization that indicate the individual’s commitment are positively associated with job satisfaction. The deduction occurring from the present research is that work-related stress and occupational burnout have serious repercussions on the levels of job satisfaction of employees. As result displeased employees with dissatisfaction symptoms become less productive and efficient. Consequently, this situation has serious repercussions not only among employees but companies as well.